Marraskuu 2014

Uusi märkähiomapaperi profiloiduille pinnoille

Norton lanseeraa uuden märkähiomapaperin, jonka on joustava ja taipuisa ja sopii siten hyvin profiloiduille pinnoille. Valmistajan mukaan uuden T100 hiomapaperin aineenpoisto on hyvä ja sillä aikaansaadaan hieno pinta.

Norton T100 märkähiomapaperin selkäaine on erittäin joustavaa, vedenpitävää lateksia. Näin hiomapaperi on erityisen taipuisaa ja sopii siten ääriviivojen ja profiileiden sekä muiden taipuvien pintojen hiontaan. Hioma-aine on alumiinioksidia, joka takaa hyvän ja aggressiivisen aineenpoiston sekä hienon pinnan. Norton T100 ei ole tarkoitettu vain märkähiontaan, vaan sitä voidaan käyttää myös kuivahiontaan. Se on erittäin sopiva puun, kuten esimerkiksi puuhuonekalujen hiontaan.

Uuden märkähiomapaperin käyttöala automaalaamoilla on laaja, sillä sitä voidaan käyttää esimerkiksi spakkelin, pohjamaalin ja lakan hiontaan, pintalakan kunnostukseen ja lakan käsittelyyn ennen lakkausta. Se sopii käytettäväksi myös puuteollisuudessa, kuten esimerkiksi puuhuonekalujen käsinhionnassa. Norton T100:aa on saatavilla hioma-arkkeina koossa 230 x 280 mm ja jyväkoolla P60 – P1200.

”Koska Norton T100 on sekä erittäin joustava että sen aineenpoistokyky on hyvä, kasvaa tehokkuus hiottaessa profiloituja pintoja, joiden pinnan hienous on erittäin tärkeää”, sanoo Timo Sutinen, Saint-Gobain Abrasives AB:n Suomen myyntivastaava.

Katso myös www.saint-gobain-abrasives.com